Jouluna (Korpela)
Lapsi pieni syntyi kerran
 Juudaan Betleheemissä.
 Aivoitus on taivaan Herran
 Hänen kauttaan täyttyvä.
 Siksi ilo enkeleihin
 Syttyi hänen syntyissään.
 Kuoro: Yhtykäämme mekin heihin
 Herraa hyvää kiittämään!

 Kiittäkää tät’ ihmelasta!
 Hän on poika Jumalan.
 Tullut tänne taivahasta,
 Tuonut meille taivahan,
 Ennustettu Jessen juuri,
 Pyhä poika Daavidin.
 Kuoro: Hälle nouskoon kiitos suuri
 Sydämistä meidänkin!

 Vuoteeksensa sai hän oljet,
 Seimi oli kehtonaan,
 Vaikkei silkit, kultasoljet
 Vastais hänen arvoaan.
 Ilmestyi näin ainaisesti,
 Ettei pelkäis pieninkään.
 Kuoro: Kiitos hälle ikuisesti!
 Ei hiin hylkää meitäkään.

 Raskahassa orjan työssä
 Itki kansa kurjuuttaan,
 Tietä etsi synnin yössä,
 Löysi harhateitä vaan.
 Silloin tuli valon tuoja,
 Ilmestyi kuin aamun koi.
 Kuoro: Ylistetty olkoon Luoja,
 Kun hän päivän nousta soi!

 Idän viisaat tähti taivaan
 Johti Jeesus-lapsen luo,
 Enkel-joukko kirkas aivan
 Paimenille viestin tuo.
 Kuoro: Käydään mekin heidän tavoin
 Häntä tervehtimähän?
 Käydään, viel’ on pääsy avoin,
 Vielä vastaan ottaa hän!